Big Bud 747
A Big Bud 747 at work Big Bud 747 vedamas 80 jala (25m) laiuse FRIGGSTAD peitelatra üle põllu Kesk-Montanas. Tagaplaanil järgneb Big Bud 440.
**Big Bud 747** või **16V-747 Big Bud** on suur eritellimusel valmistatud traktor, mis ehitati 1977. aastal Montanas Havre'is. Sellel on 1100 hobujõudu. Omanikud nimetavad seda "maailma suurimaks põllutraktoriks". See on olenevalt parameetrist umbes kaks korda suurem kui paljud teised maailma suurimad traktorid.

Ajalugu
-------

Esimesed kaks Big Budi Havre'i tehases Montanas asuvat traktorit olid 250-seeria ja need ostis Leonard M. Semenza Semenza Farmsist 1968. aastal, mis asus Montanas Fort Bentoni ja Montanas Chesteri vahel oma 35 000 aakri (14 163 hektari) suurusesse farmi. Traktor 747 disainis Wilbur Hensler  ja selle ehitatas Ron Harmon temale kuuluvas Northern Manufacturing Company , maksumusega 300 000 dollarit. See tehti Rossi vendadele, Bakersfieldi  või California osariigi Old Riveri puuvillakasvatajate jaoks. Seda kasutati seal üksteist aastat, seejärel ostis selle Willowbrook Farms Indialanticust Floridas. Mõlemas talus kasutati neid sügavkünniks.

1997. aastal ostsid selle pärast mõnda aega kasutamata jätmist vennad Robert ja Randy Williams, Montanas Big Sandyst 97 km kauguselt, kus see ehitati. Traktorit kasutati Williams Brothersi farmis Chouteau maakonnas 24 m kultivaatoriga, mis võimaldas kultiveerida kiirusel 13 km/h 0.53 hektarit minutis.

Kanada United Tire Company, mis valmistas traktorile 2,4 m läbimõõduga rehvid, läks 2000. aastal pankrotti, aidates osaliselt kaasa otsusele lõpetada 2009. aasta juulis traktori tavapäraseks tööks kasutamine ja viia Big Bud 747 muuseumidesse.

Pärast farmis töötamist eksponeeriti seda Heartland Acresi põllumajanduskeskuses Independence'is, Iowas. 2014. aastal viidi Big Bud 747 Williams Brothersi tähtajatult laenuks Iowas Clarionis asuvasse Heartlandi muuseumi. Muuseum ehitas 2013. aastal traktorile selleks eraldi hoone.

14. juulil 2020 asendati Big Budi algsed kaheksa jala kõrgused rehvid Goodyear LSW1400/30r46 rehvide vastu (mis on veidi alla seitsme jala), ning need anti Williamsi Brothersi farmile. Uued rehvid tegid Big Budi laiuseks veidi üle 7,7 meetri.

Big Bud 747 naasis 2020. aasta septembris Montana osariigis Big Sandy lähedal asuvasse Williams Brothersi farmi, kus see künnab 25 meetri laiuse FRIGGSTAD peiteladraga taas põllumaad.

### Üldised andmed

* Kõrgus: 4,3 m kabiini katuseni. Uued rehvid on umbes 0,30 m väiksemad kui originaalrehvid.
* Pikkus: 8,2 m raam; 8,69 m haakeseadeldise lõpuni.
* Laius: 4,06 m, topeltrehvide korral 7,77 m
* Teljevahe: 4,95 m
* Rehvid: 2,4 m läbimõõduga ja 1,01 m laiusega
* Kaal: 48 t tühikaal, 68 t täis koormaga

### Tankide mahud

* Kütusemahuti: 3800 L diislikütus
* Hüdraulikapaak : 570 L

### Mootor

* Detroiti diisel 16V92T: 16-silindriline kahetaktiline mootor.
* Võimsus: algselt oli 760 hobujõuline (570 kW), kuid hiljem suurendati 860 hobujõuni (640 kW), seejärel 960 hobujõudu (720 kW), nüüdseks on see traktor juba 1100 hobujõuline (820 kW).
* Turbo: 2 turbokompressorit, 2 ülelaadurit.
* Starter: 24 volti;   kogu muu elektripinge on 12 volti.
* Generaator: 75 amprit

### Käigukast

* Edaspidi liikumiseks 6 käiku
* Tagurpidi liikumiseks 1 käik
* Pöördemoment: 4200 N⋅m kiirusel 3401 p/min

### Lisad

* Kabiini lisad: Konditsioneer; kütteseade; klaasipuhastid; pööratav kapteniste pluss sõbraiste; AM/FM raadio; 8-kanaline stereosüsteem (valmistatud 1977).

Võrdlus
-------

Võib öelda, et paljud suurimad seeriatraktorid, nagu John Deere 9630, on umbes poole hobujõulisemad, alla poole ballastimassiga  ja kasutavad sageli standardset kuuesilindrilist mootorit.

2020. aastaks on turule tulnud mitu uut üle 600 hobujõulise (450 kW) traktori, kuid antud traktor kaalub siiski palju vähem.

Viited
------

1. 1 2 3 4 5 6 7 8 9 10 11 12 13 14  "16-V 747 Big Bud "The World's Largest Farm Tractor"". Big Sandy, Montana: Williams Big Bud Tractor. Originaali arhiivikoopia seisuga 9. august 2018. Vaadatud 25. juunil 2015.
2. ↑  "CaseIH Steiger 600". TractorData. Vaadatud 3. juunil 2016.
3. ↑  Leeds, Tim (15. jaanuar 2014). "Havre boasts second-largest tractor in world - as well as first". Havre, Montana: Havre Daily News. Vaadatud 19. oktoobril 2021.
4. 1 2 3 4 5 6 7 8 9 10 11 12 13  McGlothlin, Mike (1. märts 2011). "Big Bud: The World's Largest Farm Tractor". *Diesel Power* (online ed.).
5. 1 2 3 4  "Heartland Museum Acquires World's Largest Tractor". *The Wright County Monitor* (online ed.). Clarion, Iowa. 28. mai 2014. Vaadatud 25. juunil 2015.
6. ↑  "Product".
7. ↑  Slivka, Riley (10. oktoober 2020). "World's LARGEST Tractor Returns to the Fields - Big Bud 747". *AgriStudios - YouTube*.
8. ↑  "John Deere 9630". TractorData. Vaadatud 2. juunil 2016.
9. ↑  "Buhler Versatile 575". TractorData. Vaadatud 3. juunil 2016.
10. ↑  "CaseIH Steiger 620 Quadtrac". TractorData. Vaadatud 3. juunil 2016.

Välislingid
-----------

* Williams Big Bud Tractor – koduleht